P6_TA(2005)0269
Zahteva za zaščito imunitete Jeana-Charlesa Marchianija
A6-0208/2005
Sklep Evropskega parlamenta o zahtevi za zaščito imunitete in privilegijev Jeana-Charlesa Marchianija ( 2005/2105(IMM) )
Evropski parlament
, –
ob upoštevanju zahteve Jeana-Charlesa Marchianija za zaščito imunitete z dne 19. maja 2005, ki je bila na plenarnem zasedanju objavljena 26. maja 2005,
–
ob upoštevanju členov 9 in 10 Protokola o privilegijih in imunitetah Evropskih skupnosti z dne 8. aprila 1965 ter člena 6(2) Akta o volitvah predstavnikov Evropskega parlamenta s splošnimi neposrednimi volitvami z dne 20. septembra 1976,
-
ob upoštevanju razsodb Sodišča Evropskih skupnosti z dne 12. maja 1964 in 10. julija 1986 Primer 101/63, Wagner/Fohrmann in Krier, Zbirka primerov 1964, str. 195, str. 47, in primer 149/85, Wybot/Faure in drugi, Zbirka primerov 1986, str. 2391.
,
–
ob upoštevanju členov 6(3) in 7 svojega Poslovnika,
–
ob upoštevanju poročila Odbora za pravne zadeve ( A6-0208/2005 ),
A.
ker je bil poslanec Jean-Charles Marchiani izvoljen v Evropski parlament na petih splošnih neposrednih volitvah 13. junija 1999, ker je veljavnost njegovega mandata preveril Parlament 15. decembra 1999 Sklep Evropskega parlamenta z dne 15. decembra 1999 o preverjanju mandatov 5. splošnih neposrednih volitev v Evropski parlament, ki so potekale od 10. do 13.6.1999 (UL C 296, 18.10. 2000, str. 93).
in ker je njegov mandat potekel 19. julija 2004,
B.
ker so v obdobju, ko je bil poslanec Evropskega parlamenta, francoski pravosodni organi prisluškovali nekaterim telefonskim pogovorom med poslancem Marchianijem in drugimi,
C.
ker med zasedanji Evropskega parlamenta poslanci uživajo na nacionalnem teritoriju imuniteto, ki je priznana poslancem parlamenta njihove države Glej člen 10(1)(a) Protokola o privilegijih in imunitetah Evropskih skupnosti.
,
D.
ker v skladu s členom 100-7 Kazenskega zakonika Republike Francije ni dovoljeno prestrezanje telefonskih pogovorov na linijah poslancev in senatorjev, ne da bi bil predsednik zadevne skupščine predhodno o tem obveščen s strani preiskovalnega sodnika,
E.
ker francosko Kasacijsko sodišče, ob neupoštevanju načela
iura novit curia
, ni uporabilo člena 10 prej omenjenega protokola v svoji sodbi št. 1784 z dne 16. marca 2005, s čemer je poslancu Jeanu-Charlesu Marchianiju odreklo imuniteto, ki jo za nacionalne parlamentarce določa člen 100-7 Kazenskega zakonika,
1.
sklene, da ščiti imuniteto in privilegije nekdanjega poslanca Jeana-Charlesa Marchianija;
2.
zahteva razveljavitev ali preklic ter da v vsakem primeru preneha kakršna koli praktična ali pravna posledica sodbe št. 1784 z dne 16. marca 2005 francoskega Kasacijskega sodišča;
3.
naroči svojemu predsedniku, naj ta sklep in poročilo pristojnega odbora nemudoma posreduje Kasacijskemu sodišču, vladi, nacionalni skupščini in senatu Republike Francije.
