Kaj se je dogajalo na junijskem plenarnem zasedanju Parlamenta v Strasbourgu?
Institucije
2011-06-10 - 12:28
Tudi na junijskem plenarnem zasedanju je bilo živahno. Plenarno zasedanje Evropskega parlamenta v Strasbourgu med 6. in 9. junijem je potekalo v znamenju razprav o širitvi schengenskega območja brez notranjih meja na Bolgarijo in Romunijo. Poslanci so se posvetili tudi varnostnim pogojem, ki bi jim morale zadostiti evropske jedrske elektrarne v luči skorajšnjih obremenitvenih testov, govora pa je bilo tudi o izbruhu bakterije E. coli v Nemčiji.
V ponedeljek se je v Parlamentu mudil predsednik Tadžikistana Emomali Rahmon , ki je po srečanju s predsednikom Parlamenta Jerzyjem Buzekom govoril še s člani odborov za zunanje zadeve in človekove pravice.
V zvezi z izbruhom epidemije bakterije E. coli v Nemčiji so se poslanci zavzeli za boljšo sledljivost živil ter strožje uveljavljanje zakonodaje o označevanju hrane. Obžalovali so tudi škodo, ki so jo zaradi upada povpraševanja po zelenjavi utrpeli evropski kmetje, še posebej po lažnih alarmih v zvezi z nekaterimi vrstami zelenjave.
Plača naj onesnaževalec, so v razpravi o evrovinjetah za tovorna vozila menili poslanci. Direktiva, ki so jo potrdili poslanci, predvideva, da se bodo nadomestila za uporabo cest uporabila za izboljšanje učinkovitosti transportnih sistemov.
Z državami, ki ne spoštujejo okoljskih, družbenih in delavskih standardov, EU ne bi smela sklepati trgovinskih sporazumov, so v razpravi o zunanji dimenziji evropske socialne politike menili poslanci, ki opozarjajo na t.i. socialni dumping.
Čeprav so poslanci pozdravili pogajanja o poglobitvi gospodarskih odnosov med EU in Kanado , pa so opozorili, da rudarjenje azbesta v tej severnoameriški državi ogroža zdravje rudarjev. Kritični so bili tudi izkoriščanja oljnih skrilavcev in naftnih peskov, saj se pri tem v ozračje spuščajo ogromne količine CO2, trpi pa tudi biotska raznovrstnost.
Parlament je sprejel poročilo o uresničevanju sedmega okvirnega programa EU ta raziskave in razvoj, v katerem je sicer pohvalil poročila strokovnjakov o tem vprašanju, so pa poslanci obžalovali, da vanje niso bile vključene vse dejavnosti držav članic in EU na tem področju.
Poslanci so z 487 glasovi za, 77 proti in 29 vzdržanimi Bolgariji in Romuniji prižgali zeleno luč za vstop v schengensko območje brez notranjih meja. Državljani omenjenih dveh držav morajo biti polnopravni državljani EU, so poudarili poslanci, predsednik Parlamenta Jerzy Buzek pa je države članice EU pozval, naj sledijo priporočilu velike večine poslancev.
Jedrske elektrarne, ki ne bi uspešno opravile obremenitvenih testov , ki se sedaj začenjajo v EU, bi bilo treba zapreti, so menili poslanci. Opozorili so tudi, da bi morale podobne teste opraviti tudi države v soseščini EU, kot so Švica, Rusija, Ukrajina in Armenija, obžalovali pa so dejstvo, da v črne scenarije Evropska komisija ni uvrstila terorističnih napadov.
Poslanci so zavrnili zahteve nekaterih držav EU , ki želijo zamrzniti obseg večletnega finančnega okvira EU za obdobje 2014-2020 . Te države bi morale jasno povedati, kje želijo krčiti dejavnosti EU, kar bo nujna posledica zamrznitve obsega finančnih sredstev. "Treba je končati s tem, da prevzemamo politične obveznosti, ne da bi imelo dovolj denarja, da jih tudi izpolnimo," je dejal poročevalec o tem vprašanju, španski poslanec Salvador Garriga (EPP).
20110601STO20652 Več o dogajanju na junijskem plenarnem zasedanju Galerija fotografij z zasedanja
SL
1
PHOTO
20110608PHT20957.jpg
SL
2
LINK
/sl/headlines/content/20110526FCS20303/html/Plenarno-zasedanje-Evropskega-parlamenta-v-Strasbourgu-junij-2011
SL
3
LINK
http://www.flickr.com/photos/european_parliament/sets/72157626775280861/
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
