Vprašanje za čas za vprašanja H-000150/2011
za Komisijo
Delno zasedanje: april 2011
Člen 116 poslovnika
Julie Girling
(ECR) Zadeva: Direktivi o pticah in habitatih
Komisija je že pred več kot tremi leti začela postopek za ugotavljanje kršitev zoper Bolgarijo zaradi kršitve direktiv o pticah in habitatih; te kršitve so povzročile ogromno škodo habitatom in vrstam mednarodnega pomena.
Kljub temu, da je bil začet postopek za ugotavljanje kršitev, se povzroča še več škode, in sicer krajem, kot so polotok Kaliakira, ki je svetovno pomembno počivališče za več deset tisoč ptic selivk, vključno s svetovno ogroženo rdečevrato gosjo.
Če naj EU do leta 2020 doseže svoj cilj v zvezi z ohranitvijo biotske raznovrstnosti, pa tudi zaradi pravne gotovosti se mora Komisija hitro in odločno spopasti s podobnimi kršitvami. Ali lahko Komisija sporoči, kaj namerava storiti za obravnavanje razmer v Bolgariji in kakšne načrte ima za izboljšanje izvrševanja okoljskega prava EU v prihodnosti?
